## Pravilnik o vođenju operativnih zbirki podataka granič­ne policije u okviru nacionalnog informacijskog sustava za upravljanje državnom granicom

### NN 36/2008 (29.3.2008.), Pravilnik o vođenju operativnih zbirki podataka granič­ne policije u okviru nacionalnog informacijskog sustava za upravljanje državnom granicom

# MINISTARSTVO UNUTARNJIH POSLOVA

**1227**

Na temelju članka 7. Zakona o izmjenama i dopunama Zakona o nadzoru državne
granice (»Narodne novine« broj 40/07.), ministar unutarnjih poslova donosi

## PRAVILNIK

### O VOĐENJU OPERATIVNIH ZBIRKI PODATAKA GRANIČNE POLICIJE U OKVIRU NACIONALNOG INFORMACIJSKOG SUSTAVA ZA UPRAVLJANJE DRŽAVNOM GRANICOM

Članak 1.

Ovim Pravilnikom propisuju se operativne zbirke podataka granične policije koje
se vode u okviru Nacionalnog informacijskog sustava za upravljanje državnom
granicom (u daljnjem tekstu: NISUDG), način vođenja i sadržaj zbirki podataka te
rokovi čuvanja podataka u tim zbirkama.

Članak 2.

Granična policija vodi sljedeće operativne zbirke podataka:
1. zaštitnih pregleda objekata, instalacija, uređaja i opreme na aerodromu,
2. o predaji i vraćanju hladnog i vatrenog oružja i streljiva u javnom prijevozu
u zračnom prometu,
3. pronađenih i oduzetih predmeta zabranjenih za unos u zrakoplov,
4. ugrožavanja sigurnosti zrakoplova, ozbiljnih nezgoda i nesreća zrakoplova,
5. krijumčarenja osoba preko državne granice,
6. krijumčarenja roba preko državne granice,
7. prometovanja vozila koja prevoze opasne tvari preko državne granice,
8. prijenosa posmrtnih ostataka preko državne granice,
9. deportiranih osoba,
10. repatriranih osoba,
11. uplovljavanja i isplovljavanja plovila u međunarodnom prometu,
12. zabrane ulaska u državu stranim autoprijevoznicima,
13. izdanih potvrda o oštećenjima vozila koja prelaze državnu granicu,
14. zabrane izlaska državljanima Republike Hrvatske
15. zabrane ulaska vozilima u Republiku Hrvatsku
16. zabrane izlaska vozilima iz Republike Hrvatske
17. osoba zatečenih u nezakonitom prelasku državne granice
18. krivotvorenih isprava
19. o korištenju tuđim ispravama
20. vraćenih osoba od policije druge države
21. osoba otkrivenih u potražnim zbirkama podataka
22. popuštanja u graničnom režimu
23. uzapćenih plovila
24. o prometovanju agencijskih vlakova,
25. o nevaljanim putnim ispravama.

Članak 3.

Zbirka podataka iz članka 2. točka 1. sadrži podatke: nadležno tijelo za unos
podataka, vrijeme unosa podataka, osobne podatke osobe koja podnosi zahtjev,
vrijeme pregleda, razlog pregleda, pregledani objekti, utvrđeno stanje,
fotografija pronalaska i sumnjivog predmeta, osobni podaci osobe koja je obavila
pregled.
Zbirka podataka iz članka 2. točka 2. sadrži podatke: nadležno tijelo za unos
podataka, vrijeme unosa podataka, osobne podatke o putniku, podaci o oružju
(vrsta, marka, tvornički broj, kalibar, komada streljiva, broj isprave za
držanje, nošenje ili nabavu oružja i datum izdavanja), mjesto predaje oružja,
broj leta, datum i vrijeme leta, zračna luka odredišta, broj prtljažnog
privjeska, osobni podaci predstavnika operatora zrakoplova, zračni prijevoznik,
osobni podaci kapetana zrakoplova, datum povrata oružja, osobne podatke
policijskih službenika koji su postupali, PU/PP/GP povrata oružja.
Zbirka podataka iz članka 2. točka 3. sadrži podatke: nadležno tijelo za unos
podataka, vrsta zračnog prometa, vrijeme pregleda i mjesto pregleda, broj leta,
operator zrakoplova, osobni podaci o vlasniku predmeta, mjesto pronalaska
predmeta, vrsta predmeta, opis predmeta, poduzete mjere, broj potvrde o
privremenom oduzimanju predmeta, osobne podatke policijskog službenika koji je
postupao, fotografija predmeta.
Zbirka podataka iz članka 2. točka 4. sadrži podatke: nadležno tijelo za unos
podataka, vrsta događaja, osobne podatke osobe koja je dojavila događaj, mjesto
i vrijeme događaja, podaci o zrakoplovu (proizvođač, model, kategorija, država
registracije, pozivni znak), podaci o operatoru/vlasniku zrakoplova (naziv/ime i
prezime vlasnika, adresa), vrsta zračnog prometa, mjesto polazišta, mjesto
odredišta, plan leta, pravila letenja, osobne podatke zapovjednika zrakoplova,
broj osoba u zrakoplovu, broj ozlijeđenih/smrtno stradalih osoba, šteta nanijeta
zrakoplovu, šteta nanijeta trećim osobama, opasna roba (tvari) u zrakoplovu,
faza leta, doba dana, osiguranje mjesta događaja, ustrojstvena jedinica koja je
obavila očevid, osobne podatke policijskog službenika koji podnosi izvješće,
mjesto i datum izvješća, povjerenstvo i osobne podatke članova povjerenstva.
Zbirka podataka iz članka 2. točka 5. sadrži podatke: nadležno tijelo za unos
podataka, datum i vrijeme događaja, mjesto zatjecanja, tko je otkrio, pravac
krijumčarenja (polazište, ulaz u RH, izlaz u RH, odredište), način izvršenja
krijumčarenja i sredstvo izvršenja koje se koristilo prilikom krijumčarenja,
bliža oznaka mjesta, broj krijumčarenih osoba, veza na bilten, osobne podatke
policijskog službenika, osobne podatke krijumčara, uporaba sredstava prisile,
razlog uporabe, poduzete mjere.
Zbirka podataka iz članka 2. točka 6. sadrži podatke: nadležno tijelo za unos
podataka, datum i vrijeme događaja, mjesto zatjecanja, tko je otkrio, pravac
krijumčarenja (polazište, ulaz u RH, izlaz u RH, odredište), način izvršenja
krijumčarenja i sredstvo izvršenja koje se koristilo prilikom krijumčarenja,
bliža oznaka mjesta, veza na bilten, osobne podatke policijskog službenika,
osobne podatke krijumčara, uporaba sredstava prisile, razlog uporabe, poduzete
mjere, podaci o krijumčarenoj robi (vrsta robe, podvrsta robe, količina,
vrijednost robe) i fotografija krijumčarene robe.
Zbirka podataka iz članka 2. točka 7. sadrži podatke: tijelo nadležno za unos
podataka, datum i vrijeme dolaska na granični prijelaz, registarska oznaka
vozila, osobne podatke vozača i suvozača, isprava za prijevoz opasne tvari
(naziv isprave, kemijski naziv opasne tvari, tehnički naziv opasne tvari,
trgovački naziv opasne tvari, UN broj, klasa opasne tvari, bruto težina i neto
težina), upute o posebnim mjerama sigurnosti tijekom prijevoza, certifikat
vozila o namjeni vozila za prijevoz određene vrste opasne tvari, ADR potvrda
vozača o osposobljenosti za prijevoz opasnih tvari (broj potvrde, datum
valjanosti potvrde, nadležno tijelo koje je izdalo potvrdu), tranzit kroz RH.
Zbirka podataka iz članka 2. točka 8. sadrži podatke: nadležno tijelo koje unosi
podatke, datum i vrijeme prijenosa posmrtnih ostataka, osobne podatke umrle
osobe, sprovodnica (broj sprovodnice, datum i mjesto izdavanja), suglasnost za
prijenos posmrtnih ostataka, (broj suglasnosti za prijenos posmrtnih ostataka,
datum izdavanja, nadležno tijelo koje je izdalo), osobne podatke osobe koja
prenosi posmrtne ostatke, osobne podatke policijskog službenika koji je
postupao.
Zbirka podataka iz članka 2. točka 9. sadrži podatke: nadležno tijelo za unos
podataka, datum i vrijeme deportacije, osobne podatke deportirane osobe, podaci
o putnoj ispravi (vrsta, broj, datum i mjesto izdavanja), zemlja, razlog i
status deportacije, razlog odbijanja deportacije, obavijest o deportaciji,
osobne podatke policijskog službenika koji je postupao, napomena i fotografija
deportirane osobe.
Zbirka podataka iz članka 2. točka 10. sadrži podatke: nadležno tijelo za unos
podataka, datum i vrijeme repatrijacije, osobne podatke repatrirane osobe,
podaci o putnom listu (broj, datum i mjesto izdavanja), zemlja, razlog i
obavijest o repatrijaciji, osobne podatke policijskog službenika koji je
postupao, napomena i fotografija repatrirane osobe.
Zbirka podataka iz članka 2. točka 11. sadrži podatke: nadležno tijelo za unos
podataka, datum i vrijeme dolaska plovila, ime plovila, broj članova posade,
državljanstvo, broj putnika, zastava plovila i luka pripadnosti, dolazak iz
luke, datum i vrijeme odlaska, mjesto odlaska, broj članova posade u odlasku,
državljanstvo, broj putnika u odlasku, agencija broda, luka zadržavanja i
isplovljavanja.
Zbirka podataka iz članka 2. točka 12. sadrži podatke: nadležno tijelo za unos
podataka, datum i broj akta temeljem kojeg se zabranjuje prometovanje, naziv
autoprijevoznika, matični broj autoprijevoznika, adresa autoprijevoznika,
relacija prometovanja, početak zabrane prometovanja, kraj zabrane prometovanja,
razlog zabrane prometovanja.
Zbirka podataka iz članka 2. točka 13. sadrži podatke: nadležno tijelo za unos
podataka, datum i vrijeme izdavanja potvrde o oštećenju vozila, redni broj
potvrde, osobne podatke vozač, podaci o vozilu (tip, marka, registarska oznaka
vozila), osobne podatke policijskog službenika koji je izdao potvrdu, napomena,
opis oštećenja na vozilu.
Zbirka podataka iz članka 2. točka 14. sadrži podatke: nadležno tijelo za unos
podataka, mjesto i vrijeme zabrane izlaska, osobne podatke osobe kojoj je
zabranjen izlazak iz Republike Hrvatske, podaci o putnoj ispravi (vrsta, broj i
datum izdavanja putne isprave), razlog zabrane izlaska, način putovanja,
poduzete mjere.
Zbirka podataka iz članka 2. točka 15. sadrži podatke: nadležno tijelo za unos
podataka, mjesto i vrijeme zabrane ulaska vozila, podaci o vozilu (registarska
oznaka, nacionalna oznaka, tip, marka, boja), osobne podatke vlasnika vozila i
vozača, razlog zabrane ulaska u Republiku Hrvatsku.
Zbirka podataka iz članka 2. točka 16. sadrži podatke: nadležno tijelo za unos
podataka, mjesto i vrijeme zabrane izlaska vozila, podaci o vozilu (registarska
oznaka, nacionalna oznaka, tip, marka, boja), osobne podatke vlasnika vozila i
vozača, razlog zabrane izlaska iz Republike Hrvatske.
Zbirka podataka iz članka 2. točka 17. sadrži podatke: nadležno tijelo za unos
podataka, mjesto i vrijeme unosa podataka, mjesto i vrijeme nezakonitog prelaska
državne granice, pravac nezakonitog prelaska državne granice, vrsta nezakonitog
prelaska državne granice, način nezakonitog prelaska, ruta kretanja (polazište,
mjesto ulaska u Republiku Hrvatsku, mjesto zadržavanja, mjesto izlaska iz
Republike Hrvatske, odredište), osobne podatke počinitelja, podaci o putnoj
ispravi (broj putne isprave, datum i mjesto izdavanja), osobne podatke vodiča,
osobne podatke organizatora, podatke o prijevoznom sredstvu, uporaba sredstava
prisile, poduzete mjere.
Zbirka podataka iz članka 2. točka 18. sadrži podatke: nadležno tijelo za unos
podataka, mjesto i vrijeme unosa podataka, osobne podatke počinitelja, podatke o
valjanoj ispravi (vrsta isprave, broj isprave, datum izdavanja), podatke o
krivotvorenoj ispravi (vrsta isprave, broj isprave, datum izdavanja, država
izdavanja), način krivotvorenja isprave, ruta kretanja (polazište, ulazak u
Republiku Hrvatsku, izlazak iz Republike Hrvatske, odredište), podatke o
prijevoznom sredstvu, osobne podatke pomagača, fotografija putne isprave,
uporaba sredstva prisile, poduzete mjere.
Zbirka podataka iz članka 2. točka 19. sadrži podatke: nadležno tijelo za unos
podataka, mjesto i vrijeme unosa podataka, osobne podatke počinitelja, podatke o
valjanoj ispravi (vrsta isprave, broj isprave, datum izdavanja), podatke o tuđoj
ispravi (vrsta isprave, broj isprave, datum izdavanja, država izdavanja), ruta
kretanja (polazište, ulazak u Republiku Hrvatsku, izlazak iz Republike Hrvatske,
odredište), osobne podatke pomagača, podatke o prijevoznom sredstvu, fotografija
putne isprave, uporaba sredstva prisile, poduzete mjere.
Zbirka podataka iz članka 2. točka 20. sadrži podatke: nadležno tijelo za unos
podataka, mjesto i vrijeme unosa podataka, mjesto i vrijeme prihvata, zakonski
temelj i razlog prihvata, država readmisije, osobne podatke osobe koja je
vraćena, podatke o putnoj ispravi (broj, datum i mjesto izdavanja putne
isprave), mjesto izlaska iz Republike Hrvatske, razlog vraćanja, ruta kretanja
(polazište, mjesto ulaska u Republiku Hrvatsku, mjesta zadržavanja i odredište),
način kretanja, osobne podatke vodiča i organizatora, podatke o prijevoznom
sredstvu, polazište, mjesto ulaska u RH, način ulaska, uporaba sredstava
prisile, poduzete mjere.
Zbirka podataka iz članka 2. točka 21. sadrži podatke: nadležno tijelo za unos
podataka, mjesto i vrijeme unosa podataka, osobne podatke osobe otkrivene u
potražnim zbirkama podataka, podatke o putnoj ispravi (vrsta isprave, broj
isprave, datum i mjesto izdavanja), podaci o potrazi, vrijeme uhićenja, vrijeme
preprate, sredstva prisile.
Zbirka podataka iz članka 2. točka 22. sadrži podatke: nadležno tijelo za unos
podataka, mjesto i vrijeme unosa podataka, osobne podatke osobe koja je odredila
popuštanje u graničnom režimu, vrijeme početka i kraja popuštanja graničnog
režima, razlog popuštanja, prikupljene podatke tijekom popuštanja, broj vozila
koja su prošla državnu granicu tijekom popuštanja.
Zbirka podataka iz članka 2. točka 23. sadrži podatke: nadležno tijelo za unos
podataka, mjesto i vrijeme unosa podataka, pozicija početka potjere, pozicija
uzapćenja plovila, razlog uzapćenja, podaci o plovilu (ime plovila, zastava
plovila), osobne podatke zapovjednika plovila, podatke o ispravi (vrsta isprave,
broj isprave, datum i mjesto izdavanja), osobne podatke članova posade, podatke
o ispravama članova posade (vrsta, broj, datum i mjesto izdavanja), sredstva
prisile, poduzete mjere.
Zbirka podataka iz članka 2. točka 24. sadrži podatke: nadležno tijelo za unos
podataka, mjesto i vrijeme unosa podataka, naziv agencijskog vlaka, smjer
kretanja (polazište, mjesto ulaska u Republiku Hrvatsku, mjesto izlaska iz
Republike Hrvatske, odredište), vrijeme ulaska u Republiku Hrvatsku, vrijeme
izlaska iz Republike Hrvatske, broj putnika i državljanstvo putnika, podatke o
vozilima (registarske i nacionalne oznake vozila).
Zbirka podataka iz članka 2. točka 25. sadrži podatke: nadležno tijelo za unos
podataka, mjesto i vrijeme unosa podataka, osobne podatke nositelja putne
isprave, podatke o putnoj ispravi (vrsta, broj, datum i država izdavanja isprave
te rok važenja), razlog nevaljanosti.

Članak 4.

Podaci iz članka 3. ovog Pravilnika mogu se, u NISUDG, unositi korištenjem
uređaja za automatizirano prikupljanje podataka (čitač putnih isprava i drugih
dokumenata, čitač registarskih oznaka vozila, čitač otiska prstiju, brojač i
klasifikator vozila, fotografski uređaji, video kamere) ili ručno.

Članak 5.

Podaci u operativnoj zbirci podataka iz članka 2. točke 1. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 2. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 3. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 4. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 5. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 6. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 7. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 8. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 9. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 10. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 11. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 12. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 13. ovog Pravilnika
čuvaju se 3 godine nakon unosa u zbirku.
Podaci u operativnoj zbirci podataka iz članka 2. točke 14. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 15. ovog Pravilnika
čuvaju se 5 godina nakon unosa u zbirku.
Podaci u operativnoj zbirci podataka iz članka 2. točke 16. ovog Pravilnika
čuvaju se 5 godina nakon unosa u zbirku.
Podaci u operativnoj zbirci podataka iz članka 2. točke 17. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 18. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 19. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 20. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 21. ovog Pravilnika
čuvaju se 10 godina nakon unosa u zbirku.
Podaci u operativnoj zbirci podataka iz članka 2. točke 22. ovog Pravilnika
čuvaju se 3 godina nakon unosa u zbirku.
Podaci u operativnoj zbirci podataka iz članka 2. točke 23. ovog Pravilnika
čuvaju se 5 godina nakon unosa u zbirku.
Podaci u operativnoj zbirci podataka iz članka 2. točke 24. ovog Pravilnika
čuvaju se 5 godina nakon unosa u zbirku.
Podaci u operativnoj zbirci podataka iz članka 2. točke 25. ovog Pravilnika
čuvaju se 10 godina nakon unosa u zbirku.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-52-39516-07.
Zagreb, 26. ožujka 2008.

Ministar
**Berislav Rončević**, v. r.

Pravilnik, NN 36/2008-1227
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)